***การจัดการความรู้ (Knowledge Management : KM)***

**1. โครงสร้างขององค์การบริหารส่วนตำบล** ขนาดองค์การบริหารส่วนตำบล ดังนี้

 (1) องค์การบริหารส่วนตำบล ชั้น 1 กำหนดให้เป็นองค์การบริหารส่วนตำบล

ขนาดใหญ่

1. องค์การบริหารส่วนตำบล ชั้น 2 และ ชั้น 3 กำหนดให้เป็นองค์การบริหาร

ส่วนตำบลขนาดกลาง

1. องค์การบริหารส่วนตำบล ชั้น 4 และ ชั้น 5 กำหนดให้เป็นองค์การบริหาร

ส่วนตำบลขนาดเล็ก

 1.1 องค์การบริหารส่วนตำบลมีอำนาจหน้าที่ตามที่กำหนดในกฎหมายว่าด้วยสภาตำบลและองค์การบริหารส่วนตำบล กฎหมายว่าด้วยการกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่นและกฎหมายอื่นที่กำหนดอำนาจหน้าที่ให้แก่องค์การบริหารส่วนตำบล การกำหนดโครงสร้างส่วนราชการให้คำนึงถึงความต้องการ และความเหมาะสมขององค์การบริหารส่วนตำบล โดยให้มีการแบ่งส่วนราชการ ดังต่อไปนี้

 (1) สำนักงานปลัดองค์การบริหารส่วนตำบล

 (2) กอง หรือส่วนราชการที่เรียกชื่ออย่างอื่นให้ส่วนราชการตาม (1) มีฐานะเป็นกองหรือเป็นส่วน

ให้องค์การบริหารส่วนตำบลประกาศกำหนดกองหรือส่วนราชการที่เรียกชื่ออย่างอื่น ซึ่งถือว่าเป็นส่วนราชการหลักขององค์การบริหารส่วนตำบล ดังนี้

 (1) กองคลัง หรือส่วนการคลัง

1. กองช่าง หรือส่วนโยธา

1.2 ส่วนราชการที่องค์การบริหารส่วนตำบลอาจประกาศกำหนดได้ตามความเหมาะสมของ

แต่ละองค์การบริหารส่วนตำบล ได้แก่

1. กองหรือส่วนส่งเสริมการเกษตร
2. กองหรือส่วนการศึกษา ศาสนาและวัฒนธรรม
3. กองหรือส่วนสาธารณสุขและสิ่งแวดล้อม
4. กองหรือส่วนราชการอื่นตามความต้องการและความเหมาะสมขององค์การ

บริหารส่วนตำบล

1.3 องค์การบริหารส่วนตำบลอาจประกาศกำหนดกองหรือส่วนราชการอื่นได้ตามความเหมาะสม และความจำเป็นขององค์การบริหารส่วนตำบล โดยความเห็นชอบของคณะกรรมการพนักงานส่วนตำบล ( ก.อบต.จังหวัด )

2

1.4 ในการประกาศกำหนดกองหรือส่วนราชการตามข้อ 231 ให้องค์การบริหารส่วนตำบล จัดทำเป็นประกาศองค์การบริหารส่วนตำบล โดยให้กำหนดอำนาจหน้าที่ความรับผิดชอบของกองหรือส่วนราชการที่เรียกชื่ออย่างอื่นภายในกรอบที่กำหนด ดังนี้

1. สำนักงานปลัดองค์การบริหารส่วนตำบล ให้มีหน้าที่ความรับผิดชอบเกี่ยวกับ ราชการทั่วไปขององค์การบริหารส่วนตำบล และราชการที่มิได้กำหนดให้เป็นหน้าที่ของกอง หรือส่วน ราชการใดในองค์การบริหารส่วนตำบลโดยเฉพาะ รวมทั้งกำกับและเร่งรัดการปฏิบัติราชการของส่วน ราชการในองค์การบริหารส่วนตำบลให้เป็นไปตามนโยบาย แนวทาง และแผนการ ปฏิบัติราชการของ องค์การบริหารส่วนตำบล
2. กองคลัง หรือส่วนการคลัง มีหน้าที่ความรับผิดชอบเกี่ยวกับงานการจ่าย การรับ การนำส่งเงิน การเก็บรักษาเงิน และเอกสารทางการเงิน การตรวจสอบใบสำคัญ ฎีกางานเกี่ยวกับเงินเดือนค่าจ้าง ค่าตอบแทน เงินบำเหน็จ บำนาญ เงินอื่น ๆ งานเกี่ยวกับการจัดทำงบประมาณ ฐานะทางการเงิน การจัดสรรเงินต่าง ๆ การจัดทำบัญชีทุกประเภท ทะเบียนคุมเงินรายได้และรายจ่ายต่าง ๆ การควบคุม การเบิกจ่าย งานทำงบทดลองประจำเดือน ประจำปี งานเกี่ยวกับการพัสดุขององค์การบริหาร ส่วนตำบลและงานอื่น ๆ ที่เกี่ยวข้องและที่ได้รับมอบหมาย
3. กองช่าง หรือส่วนโยธา มีหน้าที่ความรับผิดชอบเกี่ยวกับการสำรวจ ออกแบบ การจัดทำข้อมูลทางด้านวิศวกรรม การจัดเก็บและทดสอบคุณภาพวัสดุ งานออกแบบและเขียนแบบ การตรวจสอบ การก่อสร้าง งานการควบคุมอาคารตามระเบียบกฎหมาย งานแผนการปฏิบัติ งานการก่อสร้างและซ่อมบำรุง การควบคุมการก่อสร้างและซ่อมบำรุง งานแผนงานด้านวิศวกรรมเครื่องจักรกล การรวบรวมประวัติติดตาม ควบคุมการปฏิบัติงานเครื่องจักรกล การควบคุม การบำรุงรักษาเครื่องจักรกลและยานพาหนะ งานเกี่ยวกับแผนงาน ควบคุม เก็บรักษา การเบิกจ่ายวัสดุ อุปกรณ์ อะไหล่ น้ำมันเชื้อเพลิง และงานอื่น ๆ ที่ เกี่ยวข้องและที่ได้รับมอบหมาย

1.5 การกำหนดอำนาจหน้าที่ความรับผิดชอบของสำนักงานปลัดองค์การบริหารส่วนตำบล กองหรือส่วนราชการที่เรียกชื่ออย่างอื่นที่องค์การบริหารส่วนตำบลประกาศจัดตั้งขึ้น ให้กำหนดให้ครอบคลุมภารกิจ หน้าที่ขององค์การบริหารส่วนตำบล ตามที่กฎหมายกำหนดหรือภารกิจหน้าที่ที่องค์การบริหารส่วนตำบลต้องปฏิบัติ และการกำหนดอำนาจหน้าที่ความรับผิดชอบดังกล่าว ต้องมีความชัดเจนและไม่ซ้ำซ้อนระหว่างกองหรือส่วนราชการต่าง ๆ ในองค์การบริหารส่วนตำบล นั้น

1.6 การแบ่งส่วนราชการภายในสำนักงานปลัดองค์การบริหารส่วนตำบล กองหรือส่วนราชการที่เรียกชื่ออย่างอื่น ให้องค์การบริหารส่วนตำบลจัดทำเป็นประกาศองค์การบริหารส่วนตำบลจัดแบ่งส่วนราชการภายในได้ตามความเหมาะสมและความจำเป็นของแต่ละองค์การบริหารส่วนตำบล ดังนี้

1. การจัดแบ่งส่วนราชการภายใน ให้พิจารณาจัดแบ่งตามความเหมาะสมและ

ความจำเป็นตามภารกิจหน้าที่และปริมาณงานของส่วนราชการนั้น โดยจัดแบ่ง ฝ่าย กลุ่มหรือชื่องานอื่นใดเป็นจำนวนเท่าใดตามที่เห็นสมควรและเป็นที่เข้าใจได้ถึงภารกิจหน้าที่ของฝ่ายหรือกลุ่มงานนั้น

1. การกำหนดอำนาจหน้าที่ ความรับผิดชอบของส่วนราชการภายในที่ได้จัดแบ่งนั้น จะต้องกำหนดให้มีความชัดเจน ไม่ซ้ำซ้อนกับส่วนราชการอื่น และต้องอยู่ภายในกรอบอำนาจหน้าที่ความรับผิดชอบของกองหรือส่วนราชการนั้น

3

1.7 การประกาศกำหนดส่วนราชการขององค์การบริหารส่วนตำบล กำหนดอำนาจหน้าที่ความรับผิดชอบของส่วนราชการ และการจัดแบ่งส่วนราชการภายใน ตามข้อ 229 และ ข้อ 231 ให้องค์การบริหารส่วนตำบล จัดทำเป็นร่างประกาศองค์การบริหารส่วนตำบล แล้วเสนอให้คณะกรรมการพนักงานส่วนตำบล ( ก.อบต.จังหวัด ) ให้ความเห็นชอบ เมื่อคณะกรรมการพนักงานส่วนตำบล ( ก.อบต.จังหวัด ) พิจารณาให้ความเห็นชอบแล้ว ให้นายกองค์การบริหารส่วนตำบล ลงนามในประกาศใช้บังคับต่อไป

1.8 การจัดตั้งกองหรือส่วนราชการที่เรียกชื่ออย่างอื่นขึ้นใหม่ เพื่อรองรับภารกิจหน้าที่ขององค์การบริหารส่วนตำบล หรือการปรับปรุงการกำหนดส่วนราชการขององค์การบริหารส่วนตำบล ซึ่งมีการจัดตั้งกอง หรือส่วนราชการขึ้นใหม่ ให้องค์การบริหารส่วนตำบลเสนอเหตุผลความจำเป็น และร่างประกาศองค์การบริหารส่วนตำบลกำหนดกองหรือส่วนราชการขึ้นใหม่ เพื่อให้คณะกรรมการพนักงานส่วนตำบล ( ก.อบต.จังหวัด ) พิจารณาให้ความเห็นชอบ โดยให้มีรายการ ดังนี้

1. เหตุผล ความจำเป็นที่ต้องจัดตั้งกองหรือส่วนราชการขึ้นใหม่
2. ชื่อกองหรือส่วนราชการที่เรียกชื่ออย่างอื่น
3. อำนาจหน้าที่ความรับผิดชอบของกองหรือส่วนราชการ นั้น
4. ลักษณะงานที่ต้องปฏิบัติตาม (3) คุณภาพและปริมาณงานถึงขนาดต้องจัดตั้งเป็นหน่วยงานระดับกองและกำหนดอัตรากำลังพนักงานส่วนตำบลในส่วนราชการนั้น
5. ร่างประกาศองค์การบริหารส่วนตำบล กำหนดส่วนราชการที่ปรับปรุงใหม่ โดยกำหนดอำนาจหน้าที่ความรับผิดชอบของกองหรือส่วนราชการที่เรียกชื่ออย่างอื่นและการจัดแบ่งส่วน ราชการภายใน
6. ในการพิจารณาของคณะกรรมการพนักงานส่วนตำบล ( ก.อบต.จังหวัด ) ให้คำนึงถึงภารกิจ อำนาจหน้าที่ ความรับผิดชอบขององค์การบริหารส่วนตำบลตามที่กฎหมายกำหนด ลักษณะงาน คุณภาพ ของงาน ปริมาณงาน และความจำเป็นความเหมาะสม ตลอดทั้งอัตรากำลังของพนักงานส่วนตำบล และงบประมาณค่าใช้จ่ายต่าง ๆ ขององค์การบริหารส่วนตำบล

1.9 เมื่อคณะกรรมการพนักงานส่วนตำบล ( ก.อบต.จังหวัด ) ได้พิจารณาการขอจัดตั้งหรือปรับปรุงการกำหนดส่วนราชการตามข้อ 1.8 แล้ว ให้ดำเนินการ ดังนี้

1. กรณีมีมติเห็นชอบการจัดตั้งหรือปรับปรุงการกำหนดส่วนราชการใหม่ และอัตรา กำลังพนักงานส่วนตำบลที่กำหนดในกองหรือส่วนราชการที่จัดตั้งขึ้นใหม่ เป็นการปรับเกลี่ยมาจากกอง หรือส่วนราชการอื่นภายในองค์การบริหารส่วนตำบล โดยไม่เพิ่มอัตรากำลัง ให้นายกองค์การบริหารส่วนตำบลลงนามในประกาศใช้บังคับ และดำเนินการตามมติคณะกรรมการพนักงานส่วนตำบล ( ก.อบต.จังหวัด)
2. กรณีมีมติเห็นชอบการจัดตั้งหรือปรับปรุงการกำหนดส่วนราชการใหม่ และอัตรา กำลังพนักงานส่วนตำบลที่กำหนดในกองหรือส่วนราชการที่จัดตั้งขึ้นใหม่ ซึ่งเป็นการกำหนดตำแหน่งเพิ่มใหม่ ให้นายกองค์การบริหารส่วนตำบลลงนามในประกาศใช้บังคับและดำเนินการตามมติคณะกรรมการพนักงานส่วนตำบล ( ก.อบต.จังหวัด )
3. กรณีมีมติเป็นประการอื่นใด ให้องค์การบริหารส่วนตำบลดำเนินการตามมติของ คณะกรรมการพนักงานส่วนตำบล ( ก.อบต.จังหวัด ) นั้น

4

 1.10 อำนาจหน้าที่ของนายกองค์การบริหารส่วนตำบล ในการควบคุมและรับผิดชอบการบริหารกิจการขององค์การบริหารส่วนตำบล ให้เป็นไปตามกฎหมายว่าด้วย

สภาตำบลและองค์การบริหารส่วนตำบล

 1.11 ภายใต้บังคับกฎหมายว่าด้วยสภาตำบลและองค์การบริหารส่วนตำบล ให้ปลัดองค์การบริหารส่วนตำบล มีอำนาจหน้าที่ ดังนี้

 (1) รับผิดชอบควบคุมการปฏิบัติราชการประจำในองค์การบริหารส่วนตำบล กำหนดแนวทางและแผนการปฏิบัติราชการขององค์การบริหารส่วนตำบล และลำดับความสำคัญของแผนการปฏิบัติราชการประจำปีของส่วนราชการในองค์การบริหารส่วนตำบล ให้เป็นไปตามนโยบายของนายกองค์การบริหารส่วนตำบล รวมทั้งกำกับ เร่งรัด ติดตามและประเมินผลการปฏิบัติราชการของส่วนราชการในองค์การบริหารส่วนตำบล

 (2) เป็นผู้ปกครองบังคับบัญชาพนักงานส่วนตำบลและลูกจ้างขององค์การบริหารส่วนตำบล รองจากนายกองค์การบริหารส่วนตำบล

 ในการปฏิบัติราชการของปลัดองค์การบริหารส่วนตำบล จะให้มีรองปลัดองค์การบริหารส่วนตำบลเป็นผู้ช่วยสั่งและปฏิบัติราชการด้วย ก็ได้

 ในกรณีที่มีรองปลัดองค์การบริหารส่วนตำบล ให้รองปลัดองค์การบริหารส่วนตำบล เป็นผู้บังคับบัญชาและรับผิดชอบในการปฏิบัติราชการรองจากปลัดองค์การบริหารส่วนตำบล

 ให้รองปลัดองค์การบริหารส่วนตำบล มีอำนาจหน้าที่ตามที่ปลัดองค์การบริหารส่วนตำบลมอบหมาย

 1.12 ให้สำนักงานปลัดองค์การบริหารส่วนตำบล มีหัวหน้าสำนักงานปลัดองค์การบริหารส่วนตำบลคนหนึ่ง เป็นผู้ปกครองบังคับบัญชาพนักงานส่วนตำบลและลูกจ้าง และรับผิดชอบในการปฏิบัติราชการของสำนักงานปลัดองค์การบริหารส่วนตำบลนั้น

 1.13 ในกองหรือส่วนราชการที่เรียกชื่ออย่างอื่น มีผู้อำนวยการกองหรือหัวหน้าส่วนราชการที่เรียกชื่ออย่างอื่นคนหนึ่งเป็นผู้ปกครองบังคับบัญชาพนักงานส่วนตำบลและลูกจ้าง และรับผิดชอบ ในการปฏิบัติราชการของกองหรือส่วนราชการนั้น

 1.14 ภายใต้บังคับกฎหมายว่าด้วยสภาตำบลและองค์การบริหารส่วนตำบล การกำหนดให้ ตำแหน่งพนักงานส่วนตำบลตำแหน่งใดที่มิได้กำหนดไว้ตามประกาศนี้ บังคับบัญชาพนักงานส่วนตำบล ในส่วนราชการใด ฐานะใด ให้เป็นไปตามที่นายกองค์การบริหารส่วนตำบลมอบหมาย โดยทำเป็นหนังสือ

 1.15 นายกองค์การบริหารส่วนตำบลอาจมอบอำนาจในการสั่ง การอนุญาต การอนุมัติ หรือการปฏิบัติกิจการที่นายกองค์การบริหารส่วนตำบลจะพึงปฏิบัติ หรือดำเนินการตามกฎหมายใด ให้ผู้ดำรงตำแหน่งใดในองค์การบริหารส่วนตำบลปฏิบัติราชการแทนก็ได้ ทั้งนี้ ให้เป็นไปตามกฎหมายว่าด้วยสภาตำบลและองค์การบริหารส่วนตำบล